Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 441/08/2204	Piešťany, 9.1.2015
EEČ : 2-18-15-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Piešťany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
	povolanie: čašník
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.9.2013, spisová značka 2 Pv 441/08/2204, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	pre prečin nedovolenej  výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona,  ktorého sa dopustil na tom skutkovom základe, že  dňa 25.9.2007 v čase o 17,20 hod. v Piešťanoch na ulici Krajinskej v pohostinstve Pod Váhom u seba prechovával 1 ks igelitové vrecúško s rastlinným materiálom, ktorý bol podrobený analýze na Kriminalistickom a expertíznom ústave PZ Bratislava, pričom z vypracovaného znaleckého posudku z odboru kriminalistiky, odvetvie kriminalistická a súdna chémia, kriminologická toxikológia bolo zistené, že sa jedná o rastlinu rodu Cannabis, pričom igelitové vrecko obsahovalo  430 mg konope  s koncentráciou tetrahydrakanabinolu 4,8 % hmotnostných, uvedená rastlina je podľa zákona č. 139/1998 Z. z. o omamných a psychotropných látkach zaradená do I. skupiny omamných látok, pričom z uvedeného množstva konope je možné pripraviť spolu približne 1- 2 jednorazové  dávky drogy,

Uznesením prokurátora Okresnej prokuratúry XXXXX zo dňa 17.9.2013, spisová značka 2 Pv 441/08/2204, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry v Piešťanoch zo dňa 17.09.2013, sp. zn. 2 Pv 441/08/2204-26  bolo v zmysle § 216 ods. 1 Trestného poriadku podmienečne zastavené trestné stíhanie proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona a súčasne mu  bola uložená skúšobná doba v trvaní 12 (dvanásť) mesiacov, ktorá začala plynúť právoplatnosťou tohto rozhodnutia t.j. dňom 05.11.2013.

	Po uplynutí skúšobnej doby boli vyžiadané správy o povesti obvineného  z miesta trvalého bydliska, z Okresného úradu - odboru všeobecnej vnútornej správy v Piešťanoch, z príslušného Obvodného oddelenia PZ SR v Piešťanoch a od Okresného riaditeľstva PZ v Trnave, Odboru kriminálnej polície v Piešťanoch a zároveň bol doplnený odpis z registra trestov. 

Z uvedených materiálov som zistila, že obvinený viedol v skúšobnej dobe podmienečného zastavenia trestného stíhania riadny život a nedopustil sa žiadneho konania, ktoré by zakladalo jeho trestnú alebo priestupkovú zodpovednosť a tiež nebolo voči nemu inou prokuratúrou podmienečne zastavené trestné stíhanie.

	Vzhľadom na uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia

	Po právoplatnosti tohto rozhodnutia nastávajú v zmysle § 217 ods. 4  Trestného poriadku účinky zastavenia trestného stíhania § 9 ods. 1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Peružeková
prokurátorka